Ruslan Abışov

Ruslan İbrahim oğlu Abışov () — "Neftçi" Bakı klubunun və Azərbaycan milli futbol komandasının keçmiş yarımmüdafiəçisidir. "Neftçi Bakı", "Xəzər-Lənkəran" "Rubin Kazan FK", "Qəbələ FK", "Keşlə FK", "Sabah FK" və "Zirə FK" klublarının heyətində çıxış edib. 2011, 2012-ci illərdə Azərbaycan çempionu olub, 2012-ci ildə Azərbaycanda ilin futbolçusu seçilib.

 Həyatı 
Ruslan Abışov Bakıda anadan olub. 6 yaşında Uşaq Gənclər Futbol Məktəbinə üz tutub. Abışovun ilk məşqçisi Əli Məmmədov olub. Ruslan daha sonra İsmayıl Əliyev, İbrahim Dadaşov və Rüstəm Rəhimovun rəhbərliyi altında futbolun sirlərinə yiyələnib. Onun futbolçu kimi püxtələşməsində İslam Kərimovun da böyük rolu olub.
Ruslan Abışov orta təhsilinə paytaxtın 246 saylı məktəbində yiyələnib. Ali təhsilini isə Azərbaycan Dövlət Bədən Tərbiyəsi və İdman Akademiyasında alıb.
 Karyerası 
15 yaşında ikən Ruslan Abışov Türkiyəyə yollanıb. 6 ay müddətində Dənizlispor klubunun əvəzedici komandasında çıxış edib, lakin Türkiyə vətəndaşlığına malik olmadığı üçün geri qayıtmaq məcburiyyətində qalıb. Vətənə qayıdıb 1 il Neftçinin əvəzedici komandasında çıxış edən Ruslan 2006-cı ildən əsas komandaya cəlb olunub və 18 yaşında ilk peşəkar müqaviləsini imzalayıb. Bir neçə dəfə xarici klublara keçidi gündəmə gəlsə də, transferi baş tutmayıb. 2012-ci ildə çoxlarının gözləmədiyi halda Neftçinin əzəli rəqibi Xəzər Lənkəranın heyətinə keçib. Xəzər-Lənkəranda Ruslan 15 nömrəli formada çıxış edib. Burada 22 oyunda 2 qol vurub. 2013-cü ilin fevral ayında Rusiyanın Rubin Kazan klubuna transfer olunub. Bu klubla 2.5 illik müqavilə imzalayıb.250px|thumbnail|right|Ruslan Abışov Malta ilə oyunda cərimə zərbəsi yerinə yetirir, 2013
 Milli komanda karyerası 
Əsas milliyə çağırılmazdan əvvəl Azərbaycanın U-21, U-19, U-17 və U-15 komandalarında forma geymişdir. 2009-cu ilin avqust ayında Finlandiya və Almaniya millisi ilə keçirilən oyunlarda Azərbaycan milli futbol komandasının tərkibində çıxış etmişdir. 2012-ci ildə Futbol üzrə dünya çempionatı 2014-ün seçmə mərhələsində Şimali İrlandiyaya qarşı keçirilən oyunda millinin kapitanı olub.thumb|Abışov IV İslam Həmrəyliyi oyunlarının çempionu və qızıl medalçısı kimi.
 Milli komandada oyunlar 

  Azərbaycan milli futbol komandasıİlBaşqaCəmiOyunQolOyunQolOyunQolOyunQolOyunQolOyunQolOyunQol200900003000002151201060000000100070201120000000710091201240004100001091201330005100000081 Cəmi15000122008130384

 Milli komandada qollar 
Mənbə:
Son yeniləmə:15 noyabr 2013
+ Ruslan Abışov: Beynəlxalq qollar #  Tarix  Yer  Rəqib  Hesab  Nəticə  Yarış 1.  18 noyabr 2009  Tahnun bin Məhəmməd Stadionu, Əl Əin, Birləşmiş Ərəb Əmirlikləri   Çexiya  2–0  2–0  Yoldaşlıq görüşü 2.  29 mart 2011  Kral Baudin Stadionu, Brüssel, Belçika   Belçika  1–1  4–1  UEFA Avropa Kuboku 2012 seçmə mərhələ 3.  7 sentyabr 2012  Tofiq Bəhramov adına Respublika Stadionu, Bakı, Azərbaycan   İsrail  1–1  1–1  Futbol üzrə dünya çempionatı 2014 seçmə mərhələ 4.  7 iyun 2013  Bakcell Arena, Bakı, Azərbaycan   Lüksemburq  1–0  1–1  Futbol üzrə dünya çempionatı 2014 seçmə mərhələ

 Uğurları 

 Klub karyerası 
 Neftçi Bakı
 Azərbaycan Premyer Liqası
 Çempion (2): 2010/2011, 2011/2012

 Şəxsi uğurları 
 Azərbaycanda ilin futbolçusu (1): 2012
 Azərbaycan Premyer Liqası, ən yaxşı yarımmüdafiəçi: 2010/2011
 Azərbaycan milli futbol komandası, ən yaxşı müdafiəçi: 2012
 2017-ci ildə Bakıda keçirilən IV Islam Həmrəyliyi oyunlarının çempionu, qızil medalçısı olub.

 Digər fəaliyyətləri 
2011-ci ildə Ruslan Abışov müğənni Sevda Yəhyayevanın "Gecdir daha""Ruslan Abışovu mən məşhur etdim" mahnısının klipində çəkilib.Ruslan Abışov klipə çəkildi

 Həmçinin bax 

 İstinadlar 

 Xarici keçidlər 

Kateqoriya:Azərbaycan futbolçuları
Kateqoriya:Bakıda doğulanlar
Kateqoriya:Zirə FK oyunçuları
Kateqoriya:Xəzər-Lənkəran FK oyunçuları
Kateqoriya:Rubin Kazan FK oyunçuları
Kateqoriya:Qəbələ FK oyunçuları
Kateqoriya:Azərbaycan milli futbol komandasının oyunçuları
Kateqoriya:Şamaxı FK oyunçuları
Kateqoriya:Legioner Azərbaycan futbolçuları
Kateqoriya:Azərbaycan Premyer Liqası oyunçuları
Kateqoriya:Bakılı futbolçular
Kateqoriya:Azərbaycanın kişi futbolçuları
Kateqoriya:Neftçi PFK oyunçuları
Kateqoriya:Azərbaycan U-21 milli futbol komandasının oyunçuları
Kateqoriya:Sabah FK oyunçuları
Kateqoriya:Rusiya Premyer Liqası futbolçuları